CELEX: 21994A0103(13)
Language: el
Date: 1992-05-02 00:00:00
Title: Συμφωνία για τον Ευρωπαϊκό Οικονομικό Χώρο - Πρωτόκολλο 12 σχετικά με τις συμφωνίες αξιολόγησης της πιστότητας που συνάπτονται με τρίτες χώρες

Avis juridique important

|

21994A0103(13)

Συμφωνία για τον Ευρωπαϊκό Οικονομικό Χώρο - Πρωτόκολλο 12 σχετικά με τις συμφωνίες αξιολόγησης της πιστότητας που συνάπτονται με τρίτες χώρες  

Επίσημη Εφημερίδα αριθ. L 001 της 03/01/1994 σ. 0174 - 0175

ΠΡΩΤΟΚΟΛΛΟ 12σχετικά με τις συμφωνίες αξιολόγησης της πιστότητας που  συνάπτονται με τρίτες χώρεςΗ Κοινότητα, με δική της πρωτοβουλία, πρόκειται να προβεί σε  διαπραγματεύσεις για τη σύναψη συμφωνιών αμοιβαίας αναγνώρισης με τρίτες χώρες σχετικά με την  αξιολόγηση της πιστότητας για προϊόντα για τα οποία το κοινοτικό δίκαιο προβλέπει τη χρήση σήματος.  Η Κοινότητα θα διεξάγει τις διαπραγματεύσεις με δεδομένο ότι οι εν λόγω τρίτες χώρες θα συνάψουν με  τα κράτη της ΕΖΕΣ παράλληλες συμφωνίες αμοιβαίας αναγνώρισης, ισοδύναμες με αυτές που θα συναφθούν  με την Κοινότητα. Τα συμβαλλόμενα μέρη συνεργάζονται σύμφωνα με τις γενικές διαδικασίες ενημέρωσης  και διαβουλεύσεων που θεσπίζει η συμφωνία. Ενδεχόμενες διαφορές στις σχέσεις με τις τρίτες χώρες,  θα επιλύονται σύμφωνα με τις σχετικές διατάξεις της συμφωνίας.